ঐতিহাসিক মুহাম্মাদ (, দ্য হিস্টোরিক্যাল মুহাম্মাদ) হলো কানাডীয় লেখক আর্বিং এম. জেইটলিন দ্বারা লিখিত একটি সুপরিচিত বই। তিনি নবী হজরত মুহাম্মদের জীবন ও ইসলামকে কেন্দ্র করে বইটি লিখেছেন, তিনি বইটিতে মুহাম্মাদকে ইসলাম ধর্মের উদ্ভাবকের দৃষ্টিভঙ্গিতে বিশ্লেষণ করেছেন। বইটি ১১ টি অধ্যায়ে ১৮৪ পৃষ্ঠায় লেখা হয়েছে, যার মধ্যে অন্তত ২৭ টি উপ-অধ্যায় রয়েছে।   বিষয়বস্তু  লেখক এম. জেইটলিন কানাডার টরন্টো বিশ্ববিদ্যালয়ের সমাজবিজ্ঞান বিভাগের একজন এমেরিটাস অধ্যাপক ছিলেন, তিনি তুলনামূলক ধর্মতত্ত্ব নিয়ে পড়াশোনা করে বইটি লিখেছেন। বইটিতে সময় ও সামাজিক প্রেক্ষাপটে নবী মুহাম্মদের মনোভাব, প্রেরণা, প্রভাব এবং ইসলাম কীভাবে প্রতিষ্ঠিত হল, এসব ব্যাপারগুলো বিশ্লেষণ করা হয়েছে।  লেখকের প্রধান লক্ষ্য হল ইসলামের জন্ম এবং ইসলাম প্রচারে মুহাম্মাদের ভূমিকার এক ঝলকে পর্যবেক্ষন করা। মুহাম্মদ কীভাবে নবুয়ত পেয়েছিলেন, তা মুসলমানদের জন্য কোনও জানার বিষয় নয়, বরং তারা দৃঢ়ভাবে বিশ্বাস করেন যে নবী আল্লাহ বা ঈশ্বরের কাছ থেকে একটি ওহী পেয়েছিলেন, যা ফেরেশতা জিব্রাইলের মধ্যস্থতায় এসেছিল। এটা স্পষ্ট যে, মুহাম্মাদ পূর্ববর্তী দুটি একেশ্বরবাদি ধর্ম ইহুদি এবং খ্রিস্টধর্ম থেকে মক্কা এবং মদীনায় একটি প্রভাবশালী গোষ্ঠী তৈরি করতে পেরেছিলো।  মদীনা এবং অন্যান্য খুব বেশি দূরবর্তী মরুদ্যানগুলিতে ইহুদি সম্প্রদায়গুলি প্রধান ছিল। তবে ইহুদি এবং খ্রিস্টানদের উপস্থিতি ছাড়াও, তৃতীয় শ্রেণীর কিছু ব্যক্তি ছিল। তাদেরকে হানিফ বলা হতো, যারা তাদের বহুঈশ্বরবাদী বিশ্বাসে অসন্তুষ্ট হয়ে একেশ্বরবাদী ধারণা গড়ে তুলেছিল। জেইটলিন মূল্যায়ন করেন যে এই বিভিন্ন প্রভাব ইসলামের উত্থান এবং নবীদের বিশ্বাসের বিকাশকে কতটা প্রভাবিত করেছিল। তিনি আরও বুঝতে চান যে মুহাম্মদের মৃত্যুর কিছুক্ষণ পরেই কীভাবে এই প্রক্রিয়াটি বিশ্ব সাম্রাজ্য প্রতিষ্ঠার দিকে পরিচালিত করেছিল।   সাহিত্য পর্যালোচনা  বইটিতে ঐতিহাসিক ও সামাজিক গবেষণার দৃষ্টিকোণ থেকে মুহাম্মদ এবং তার যুগের প্রেক্ষাপটে ইসলাম ধর্মের বিকাশ তুলে ধরা হয়েছে। এতে প্রাচীন ইসলামি সূত্র এবং আধুনিক গবেষণার সমন্বয় সাধন করে বিশ্লেষণ করা হয়েছে। লেখকের অভিনব দৃষ্টিভঙ্গি এবং আকর্ষণীয় উপস্থাপনার মাধ্যমে বইটি সাহিত্যিক আকর্ষণ বৃদ্ধি পেয়েছে। বইটি ইসলামি গবেষক এবং ঐতিহাসিক উপস্থাপক উভয়কেই একত্রিত করতে পারে। লেখক বইটিতে একটি স্পষ্ট, ভারসাম্যপূর্ণ এবং যুক্তিসঙ্গত বিবরণ প্রদান করেছেন। লেখক মনে করেন, মুসলিম এবং অমুসলিম উভয়ের জন্যই মুহাম্মাদকে বোঝা গুরুত্বপূর্ণ কারণ তিনি ইসলামের কেন্দ্রবিন্দু।   মূল্যায়ন ও গবেষণা  গুডরিডস বুক রিভিউ ওয়েবসাইটে জুলাই ২০২৫ সাল পর্যন্ত বইটির ১০ জনের রেটিং ৩.০০/৫০০ রেটিং ছিলো, সেখানে পাঠকেরা বইটিকে মধ্যম মান হিসাবে সংজ্ঞায়িত করেছে। ২০০৮ সালে জোনাথন বেনথল দ্য রয়েল অ্যানথ্রোপোলজিক্যাল ইনস্টিটিউট জার্নালে বইটি নিয়ে একটি গবেষণাপত্র প্রকাশ করে। এই গবেষণায় বলা হয়, বইটি নৃবিজ্ঞান, বস্তুগত সংস্কৃতি এবং ঔপনিবেশিকতার দৃষ্টিকোণ থেকে মানব সমাজতন্ত্রের বহু-সংবেদনশীল দিকগুলি পরীক্ষা করে লেখা হয়েছে। ২০০৯ সালে গটফ্রিড হ্যাগেন কর্তৃক আমেরিকান ওরিয়েন্টাল সোসাইটির জার্নালে বুক রিভিউ হিসাবে একটি গবেষণা প্রকাশ করা হয়। গবেষণাপত্রটি বইটিকে 'লিটার‍্যাসি রান' ব্যাখ্যা করেছে এবং বলেছে বইটি ইসলামের প্রাথমিক সোর্সকে প্রাধান্য দিয়েছে।   আরো দেখুন   মুহাম্মদ: দ্য মেসেঞ্জার অফ গড  মুহাম্মাদ: নবীজীর জীবনী  মুহাম্মাদ: প্রাথমিক সূত্রের উপর ভিত্তি করে তার জীবন  মুহাম্মাদের নেতৃত্ব: একটি ঐতিহাসিক পুনর্গঠন   তথ্যসূত্র    বহিঃসংযোগ    গুগল বুকসে ঐতিহাসিক মুহাম্মাদ  বিষয়শ্রেণী:ইংরেজি ভাষায় মুহাম্মাদের জীবনীগ্রন্থ বিষয়শ্রেণী:২০০৭-এর বই বিষয়শ্রেণী:ইংরেজি ভাষার অ-কল্পকাহিনী বই বিষয়শ্রেণী:ইসলামি সাহিত্য বিষয়শ্রেণী:মুহাম্মাদের সাংস্কৃতিক চিত্রায়ণ